ועדת הפנים והגנת הסביבה, כנסת 25, פרוטוקול מספר 64, 2023-05-11 00:00

יעקב אשר: חברים נכבדים, אני פותח את ישיבת הוועדה

יעקב אשר:  על סדר היום יש שלושה נושאים, ועליהם דיון בהסתייגויות והצבעה: פרק י"א (הפחתת רגולציה), רק סעיפים 48-46 (רישום בפנקסי מקרקעין) מתוך הצעת חוק התכנית הכלכלית; פרק י"ב (אנרגיה), סעיף 49 (חוק התכנון והבנייה) מתוך הצעת חוק התכלית הכלכלית; ו פרק כ"ד (קידום תשתיות לאומיות), דיון בסעיפים 31-66 בתוך סעיף 94 המוצע (ללא סעיפים 32-35, 46-47, 56, 62(4), 62(11), 62(14) והתוספת השניה) מתוך הצעת חוק התכלית הכלכלית, וחלק ה' – תיקונים עקיפים סעיפים 57-62, 65 והתוספת הראשונה- הכנה לקריאה שניה ושלישית ודיון בהסתייגויות

יעקב אשר:      	אני מקבל בברכה את מנכ"ל משרד האוצר, שלומי הייזלר, ואת מתן יגל מאגף התקציבים, שהוא כבר חלק מהעניין והוביל חלק גדול מהחקיקה; לאו דווקא את זו שאנחנו מצביעים עליה כרגע

יעקב אשר:  זוהי ההזדמנות להזכיר את איציק, איליה ואסף וקסלר מהאוצר; את עידו, דנה וכולם

יעקב אשר:  התווכחנו ורבנו הרבה, אבל יצא דבר טוב תחת ידינו

יעקב אשר:  כדי שיהיה יותר ברור שהדבר הוא טוב, בנושאים של ההתחדשות העירונית, עלה מכל שורה, בעיה ופתרון שנתנו – ונתנו הרבה פתרונות, גם בתחום הרגולציה, התכנון והדברים הללו, וגם במיסוי – שהתחדשות עירונית הולכת להיות הפתרון המוביל, כמעט, במשבר הדיור

יעקב אשר:       היום, ברוך השם, העסק עובד באזורי הביקוש, כי הוא כלכלי

יעקב אשר:  אנחנו ניסינו לטייב הרבה תהליכים על מנת שהוא יעבוד עוד יותר טוב; אני בטוח שהוא יעבוד יותר טוב, ואנחנו גם נראה זאת במספרים, בשנה הקרובה

יעקב אשר:  מה שיצא מכל שורה, ואני דיברתי על זה כמה וכמה פעמים, הוא שהנושא של ההתחדשות העירונית בונה מדינה אחת, אבל מתעלם ממדינה אחרת: הפריפריה והפריפריה החברתית, ובמיוחד אותם עשרה או 11 יישובים שיושבים על קו השבר הסורי-אפריקני, והסכנה אורבת לפתחם

יעקב אשר:  זה עלה מכל הכיוונים, דיברנו על החשיבות של כך, והייתה על זה הסכמה של כל חברי הוועדה, משלל הסיעות

יעקב אשר:  זה דבר שחסר, כאילו עיקר חסר מהספר

יעקב אשר:      עשינו הרבה דברים מצוינים; ייקח זמן עד שהם יפעלו, וחלקם ייכנסו

יעקב אשר:  הוועדה תעקוב אחרי החקיקה שלה עצמה, ואנחנו לא ניתן שהדברים יישארו אות מתה

יעקב אשר:  אנחנו לא ניתן לכוחות הרגולציה להעמיק את הרגולציה יותר; בדיוק הפוך, אבל הבשורה חסרה מהספר

יעקב אשר:  אנחנו נמצאים בהרבה שיחות מול האוצר

יעקב אשר:  דיברנו על הדבר הזה, ובעקבות השיחות האלה, מנכ"ל משרד האוצר ביקש לבוא ולהבהיר, ביחד עם אגף תקציבים ועם מתן, שמייצג את האגף

יעקב אשר:  היה צריך להיות פה גם ראש אגף תקציבים, שלא יכול היה להגיע מסיבות אישיות

יעקב אשר:  אמרתי לכם שתהיה התייחסות על הדבר הזה, ולכן אנחנו נשמע עכשיו את מנכ"ל משרד האוצר ואת נציג אגף תקציבים

יעקב אשר:  לאחר מכן אנחנו נעשה את ההצבעות, ולאחריהן נעשה סבב, שבו כל חבר כנסת שירצה – יוכל לסכם את אירועי החודש האחרון כאן, בחדר הזה

יעקב אשר:       מנכ"ל משרד האוצר, בבקשה

שלומי הייזלר: ערב טוב

שלומי הייזלר:  קודם כל תודה, אדוני יושב ראש הוועדה

שלומי הייזלר:  לפני שאתחיל, אני חייב לומר תודה על מה שעשיתם פה החודש; לך, לאדוני היושב ראש, ליועץ המשפטי, למנהלת הוועדה ולכל חברי הכנסת

שלומי הייזלר:  לקחתם נושאים מאוד קריטיים להתפתחות של מדינת ישראל, ואני חושב שטייבתם אותם מאוד בוועדה

שלומי הייזלר:  זה נכנס בצורה אחת, טובה, ויצא בצורה מושלמת

שלומי הייזלר:       כשאדוני היושב ראש אמר שחשוב שאבוא לוועדה כדי להתייחס לנושא של פינוי-בינוי, התחדשות עירונית, במיוחד באזורי הפריפריה – אני מאוד שמחתי על ההזדמנות

שלומי הייזלר:  זה תפס אותנו באמצע אירוע מאוד גדול אצלנו, באוצר

שלומי הייזלר:  זה התחיל עוד קודם לפניי, ואנחנו עובדים עכשיו על מגוון תכניות שמטרתן להאיץ את הבינוי, הפינוי-בינוי והמיגון באזורי הפריפריה, ובמיוחד בערים שנמצאות בסיכון ססמי

שלומי הייזלר:      אני אשמח מאוד שנעשה את הדברים, נביא תכניות מהירות וגם נשמח להציג אותן פה, בפני הוועדה

שלומי הייזלר:  כרגע אנחנו עובדים על כמה תכניות גדולות, שקשורות לתחומי המיסוי, התקצוב והתכנון, ובמקביל, מתגבשת החלטת ממשלה גדולה מאוד – שמוביל אותה פרופ' אבי שמחון ממשרד ראש הממשלה – שמדברת על תקצוב עתידי מאוד גדול, למשך שנים רבות; כרגע לעשר שנים, אם אני זוכר נכון

שלומי הייזלר:  אנחנו עובדים עליה בימים האלה ועושים מיפוי ומדידה, לגבי רעידות אדמה, וזה אמור לשלב, כמובן, רעידות אדמה, פינוי-בינוי והתחדשות עירונית

יעקב אשר: התחדשות עירונית, בעצם, היא מעטפת שאתה שם בה את הכל: גם את חיזוק המבנים, וגם, אפרופו טילים, את הנושא של ממ"דים וכל הדברים האלה, יחד

שלומי הייזלר: נכון

שלומי הייזלר:  כבר בתקציב הזה, אנחנו מדברים על כ-120 מיליון ₪ שכבר תוקצבו לתכנון של כל אותם המקומות

שלומי הייזלר:  אנחנו מבינים שהתכנון הוא רק השלב הראשון, אבל מבחינתנו – זהו תקצוב שאמור לעשות את זה מהר, ומיד אחר כך לצאת לתכניות של ביצוע

שלומי הייזלר:  בענייני הביצוע, אנחנו עושים עכשיו עבודה ממשלתית רצינית

שלומי הייזלר:  יש שני דברים שאנחנו מבקשים להוביל – זה כרגע נמצא בשלב הבחינה, אבל אני ביקשתי מאנשי המשרד, מהכלכלנית הראשית, מרשות המיסים ומאג"ת לבדוק אירוע מאוד חשוב בתחום הקלות המס: הפחתה, או אפילו ביטול, של מס הרכישה על הקרקע באזורי הפריפריה; צריך לבדוק האם בכל הפריפריה או רק באזורים שזקוקים להתחדשות עירונית באזור הססמי

שלומי הייזלר:  אנחנו בודקים כרגע את הנתונים

שלומי הייזלר:  לפי חלק מהאומדנים, מדובר, אפילו, על שווה ערך 2%-3% רווח יזמי

שלומי הייזלר:  אנחנו בודקים את כל הדברים האלה

שלומי הייזלר:      זה מתחבר לעבודה גדולה יותר שאנחנו עושים על כל נושא מס הרכישה, שקשור יותר לשחרור קרקע במחיר מטרה

שלומי הייזלר:  אולי יש לקבוע שם שיעורים כאלה ואחרים לגבי שחרור קרקע, אבל זוהי עבודה גדולה יותר

שלומי הייזלר:  אנחנו מדברים דווקא על אותם אזורים שבהם אנחנו רוצים לבחון את ביטול מס הרכישה

שלומי הייזלר:  במקביל, אנחנו בודקים עוד פתרונות, בחוק עידוד השקעות הון, ופתרונות נוספים, שקשורים לכלל משרדי הממשלה, לרשות להתחדשות עירונית ולמשרד הפנים

שלומי הייזלר:  גם שם, אנחנו מחפשים לעגם משאבים כדי להביא לכך

שלומי הייזלר:      כרגע אני אומר דברים שהם במסגרת של בחינה, אבל זוהי בחינה שאנחנו מתכוונים לעשות מהר, ולהציג את התוצאות בפני הוועדה הזו; אני מקווה שהתוצאות יניחו את הדעת

שלומי הייזלר:  אני חושב שגם מתן, סגן ראש אגף תקציבים, יוכל לספר על עוד דברים שאנחנו בוחנים כרגע

מתן יגל: אני חושב ששלומי התייחס למרבית הדברים שנמצאים על הפרק

מתן יגל:  באופן נקודתי, אנחנו רוצים לעשות בחינה מאוד משמעותית על הסיפור של התחדשות עירונית בפריפריה

מתן יגל:  לאחרונה יצא פיילוט ראשוני על הדבר הזה, ואנחנו לוקחים על עצמנו לערוך עבודה מקצועית על הפיילוט, לבדוק מה היה בו, מה צריך לשפר ולטייב בו, ולראות איך אנחנו יכולים להביא פתרונות גם לשנה קדימה

מתן יגל:      כמו שאמר מנכ"ל המשרד, אנחנו נגיע לוועדה מיד לאחר התקציב ונציג את הרעיונות ואת הכיוונים, במטרה לתת מענה משמעותי לדבר הזה

יעקב אשר: מה שנאמר בעקבות הדיונים, לפחות מהאוצר, זה שיש הבנה לגבי הנושא של הפיילוט, שיצטרך להמשיך

יעקב אשר:  אני חושב שהגיע הזמן להכניס את היד לכיס, ויד לכיס של הממשלה אומרת עוד תקצוב, או רפורמה במיסוי

יעקב אשר:  אנחנו יודעים שהדברים האלה מניעים ויעשו את מה שהם צריכים לעשות

יעקב אשר:  מתן, אתה היית פה בחלק גדול מהדיונים הללו, ואני חושב שגם התחושה שאתה יצאת איתה היא שהחלקים שעשינו הם חלקים טובים, שצריכים לבוא ביחד עם משאבים

יעקב אשר:       אנחנו לא נכנסים עכשיו למספרים או למשאבים כאלה ואחרים, אבל אנחנו יודעים דבר אחד: לפי הבנתנו בעניין הזה – וזה מה שהבנתי מהדיון עם האוצר, שבוחנים שינויים כאלה ואחרים על מנת לטייב את נושא הפיילוט, שנעשה היום על ידי הרשות להתחדשות עירונית – הדבר הזה ייבחן מיד לאחר אישור התקציב, ויגיע לסיכום תקציבי כשיגיע

יעקב אשר:  אנחנו נשאף שתעשו את זה, כמובן, אבל לפחות שיהיה מה שהיה בשנה שעברה, פחות או יותר: סיכום תקציבי בין אגף התקציבי לבין הגורם המוסמך לעניין של הדבר הזה, כתקצוב תוספתי

יעקב אשר:       התפקיד שלנו, כחברי כנסת, הוא לא רק לטייב את החקיקה, להעביר חוקים או לא להעביר אותם; אנחנו צריכים להעביר גם את המסר שיצא מתוך הדיונים

יעקב אשר:  היו פה עשרות מומחים; ממשרדי הממשלה ומהמגזר הפרטי, מהשלטון המקומי, יזמים, שמאים, כולם

יעקב אשר:  נושא הדיור הוא המטרה הגדולה של מדינת ישראל היום

יעקב אשר:  לדעתי, נושא ההתחדשות העירונית, ביחד עם דברים נוספים שאתם עושים, הוא הקטר

יעקב אשר:  מבחינתנו, אנחנו רואים בדבר הזה את החשיבות המרבית, ומצפים שהדברים האלה ייעשו מיד לאחר אישור התקציב

יעקב אשר:       אני יכול להגיד לכם דבר אחד, ואת זה למדתם: כשתרצו להביא את הרפורמות ואת החקיקות האלה – יש כאן ועדה שתדע לאכול את זה מהר מאוד, לטייב וללטש את זה, ולהביא לכם את זה לגמר חקיקה, באותם דברים שצריכים חקיקה

יעקב אשר:  אני מודה לכם שהגעתם

יעקב אשר:      אנחנו אופוזיציה וקואליציה; יש אנשים שרואים אותנו במליאה וחושבים שבכל הכנסת יש רק מליאה

יעקב אשר:  בנושא הזה, של פתרון הדיור, הייתה תמימות דעים מלאה, של כולם

יעקב אשר:  לכן, כנראה שזה גם נכון, גם חשוב וגם נחוץ

יעקב אשר:  אני מודה לכם על ההבהרות

יעקב אשר:      חבריי חברי הכנסת, אנחנו ניגשים להצבעה על ההסתייגויות

יעקב אשר:  פרק י"א (הפחתת רגולציה), סעיפים 48-46

תומר רוזנר: זה בנוסף לסעיף שמופיע ללא מספור

יוראי להב-הרצנו: יעקב, אני מוכרח להגיד לך: זה היה מביך וקצת מביש

יוראי להב-הרצנו:  הגיע מנכ"ל האוצר, בא לומר את שלו, קם והלך, במקום שיישב וישמע את חברי הכנסת

יעקב אשר: אני מוכן לקרוא לו

יוראי להב-הרצנו: אני לא רוצה עם התנהלות כזו

יוראי להב-הרצנו:  אני אשמיע את זה לציבור

יעקב אשר: אוקיי, אני לוקח אחריות

יעקב אשר:  תודה רבה

תומר רוזנר: הסעיף בתיקון בחוק רכבת תחתית (מטרו) שמופיע אינו ממוספר, לכן נצביע על סעיפים 46-48 ועל סעיף 48(א) בחוק רכבת תחתית (מטרו)

יעקב אשר: אוקיי

יעקב אשר:  יש כ-11 הסתייגויות והצבעה אחת של קבוצת רע"מ

יעקב אשר:  מי בעד ההסתייגויות? מי נגד?         הצבעה     בעד – 2     נגד – 3     ההסתייגויות לא התקבלו

יעקב אשר: כל ההסתייגויות לא התקבלו

קריאה: הם לא פה; אפשר להעלות הסתייגויות שלהם כשהם לא פה?     

יעקב אשר: כן, הם ביקשו

יעקב אשר:  קבוצת חד"ש – 21 הסתייגויות

יעקב אשר:  נצביע עליהן כקבוצה אחת

יעקב אשר:  מי בעד ההסתייגויות של קבוצת חדש? מי נגד? מי נמנע?         הצבעה     בעד – 1     נגד – 3     נמנעים – 1     ההסתייגויות לא התקבלו

יעקב אשר: גם ההסתייגויות האלה לא התקבלו

יעקב אשר:  לקבוצת ישראל ביתנו יש כעשר הסתייגויות

יעקב אשר:  מי בעד ההסתייגויות, כקבוצה אחת? מי נגד?         הצבעה     בעד – 2     נגד – 3     ההסתייגויות לא התקבלו

יעקב אשר: ההסתייגויות של ישראל ביתנו גם לא התקבלו

תומר רוזנר: נעבור להצבעה על הסעיפים עצמם

יעקב אשר: המחנה הממלכתי לא הגישו? אם כך, אנחנו נצביע על הסעיפים עצמם, בהצבעה אחת

יעקב אשר:  מי בעד הסעיפים? מי נגד? מי נמנע?         הצבעה     בעד – 3     נגד – 1     נמנעים – 1     אושר

יעקב אשר: פיצול באופוזיציה; אתם רוצים התייעצות סיעתית? הסעיפים התקבלו כנוסח הוועדה

יעקב אשר: פרק האנרגיה, בבקשה

יעקב אשר:  לישראל ביתנו יש כ-13 הסתייגויות

יעקב אשר:  ההצבעה כמקשה אחת

יעקב אשר:  מי בעד? מי נגד?         הצבעה     בעד – 2     נגד – 3     ההסתייגויות לא התקבלו

יעקב אשר: ההסתייגויות הוסרו

יעקב אשר:  לקבוצת חד"ש-תע"ל יש כ-24 הסתייגויות, כמקשה אחת

יעקב אשר:  מי בעד? מי נגד?         הצבעה     בעד – 2     נגד – 3     ההסתייגויות לא התקבלו

יעקב אשר: ההסתייגויות הוסרו

יעקב אשר:  לקבוצת יש עתיד יש כשש הסתייגויות

יעקב אשר:  מי בעד? מי נגד?         הצבעה     בעד – 2     נגד – 3     ההסתייגויות לא התקבלו

יוראי להב-הרצנו: תצביע איתנו פעם אחת

יעקב אשר: ההסתייגויות, לצערי, חבריי, חברי האופוזיציה, לא התקבלו

יעקב אשר:  אם כך, אנחנו עוברים להצבעה על הפרק עצמו; סעיף 49

יעקב אשר:  מי בעד הסעיף כנוסח הוועדה? מי נגד?         הצבעה     בעד – 3     נגד – 2     אושר

יעקב אשר: אני מודיע שהתקבל כנוסח הוועדה

יעקב אשר: נעבור עכשיו לפרק כ"ד (קידום תשתיות לאומיות)

תומר רוזנר: חלק ה' – תיקונים עקיפים והוראות שונות

לאה קריכלי: הסעיפים הם 57-62 ו-65

יעקב אשר: והתוספת הראשונה

תומר רוזנר: לא

תומר רוזנר:  זה בנפרד

יעקב אשר: אוקיי

יעקב אשר:  ישנן כ-27 הסתייגויות של קבוצת חד"ש-תע"ל

יעקב אשר:  אנחנו נצביע עליהן כמקשה אחת

יעקב אשר:  מי בעד ההסתייגויות? מי נגד?         הצבעה     בעד – 2     נגד – 3     ההסתייגויות לא התקבלו

יעקב אשר: לקבוצת העבודה יש כ-28 הסתייגויות

יעקב אשר:  כמקשה אחת

יעקב אשר:  מי בעד? מי נגד?         הצבעה     בעד – 2     נגד – 3     ההסתייגויות לא התקבלו

יעקב אשר: המחנה הממלכתי – 24 הסתייגויות, שנצביע עליהן כמקשה אחת

יעקב אשר:  מי בעד? מי נגד?         הצבעה     בעד – 2     נגד – 3     ההסתייגויות לא התקבלו

יעקב אשר: ישראל ביתנו – 20 הסתייגויות, כמקשה אחת

יעקב אשר:  מי בעד? מי נגד?         הצבעה     בעד – 2     נגד – 3     ההסתייגויות לא התקבלו

יעקב אשר: קבוצת רע"מ – 23 הסתייגויות, כמקשה אחת

יעקב אשר:  מי בעד? מי נגד?         הצבעה     בעד – 2     נגד – 3     ההסתייגויות לא התקבלו

יעקב אשר: אם כך, נצביע על הסעיפים עצמם; הצבעה אחת על הכל

תומר רוזנר: פרק כ"ד (קידום תשתיות לאומיות), בתוכו חלק ה', שהוא תיקונים עקיפים והוראות שונות, סעיפים 57-62 ו-65, בתוך סעיף 94 להצעת החוק

יעקב אשר: הסעיפים מצויים כולם כנוסח הוועדה

יעקב אשר:  מי בעד? מי נגד?         הצבעה     בעד – 3     נגד – 2     אושר

יעקב אשר: הסעיפים האלה התקבלו כנוסח הוועדה

יעקב אשר:  עכשיו נעבור להצבעה על התוספת לחוק תשתיות לאומיות

יעקב אשר:  יש כעשר הסתייגויות של ישראל ביתנו

יעקב אשר:  אנחנו מצביעים על ההסתייגויות כמקשה אחת

יעקב אשר:  מי בעד ההסתייגויות של ישראל ביתנו? מי נגד?         הצבעה     בעד – 2     נגד – 3     ההסתייגויות לא התקבלו

יעקב אשר: אם כך, אנחנו עוברים להצבעה על התוספת לחוק תשתיות לאומיות, בתוך סעיף 94 להצעת החוק, כנוסח הוועדה

יעקב אשר:  מי בעד? מי נגד?         הצבעה     בעד – 2     נגד – 3     התוספת התקבלה

יעקב אשר: בזה תם ונשלם החלק הזה

יעקב אשר:  עכשיו, אני נותן רשות דיבור לחברי הכנסת

יעקב אשר:  אני אתחיל איתך, יוראי

יוראי להב-הרצנו: תודה, אדוני יושב הראש

יוראי להב-הרצנו:  אני אפתח ואגיד לך שאני חושב שניהלת את הדיונים בצורה עניינית, ואני רוצה להודות לך על כך

יוראי להב-הרצנו:  אני חושב שיחד, הצלחנו לצמצם חלק מהנזק שראינו, ולטייב את ההצעה

יוראי להב-הרצנו:       אני מוכרח לומר לממשלה, ובתוך הממשלה – לאנשי האוצר: אני חושש שאתם שבויים בפרדיגמה שלפיה הסביבה היא החסם המרכזי לצרכי הפיתוח והבנייה, ואם נסיר את המגבלות שיש, בגלל הצורך לשמור על הסביבה – הכל ייפתר, ונוכל לבנות ולפתח מהר

יוראי להב-הרצנו:  אני חושב שאתם צריכים להשתחרר מהתפיסה הזו, כי היא לא יכולה להתקיים ב-2023

יוראי להב-הרצנו:  תכנון שלא לוקח בחשבון את הצורך לפתח ולבנות – ויש צורך לבנות ולפתח – עם הצורך לשמור על הסביבה, הוא תכנון פגום, הוא לא בר קיימא ואין לו מקום ב-2023

יוראי להב-הרצנו:       אני חשתי, ואני חושב שנציגי הארגונים שישבו פה לצדי חשו גם, שאנחנו נמצאים תחת מתקפה

יוראי להב-הרצנו:  בכל חוק היה רידוד משמעותי, ופגיעה ביכולת של המוסדות להגן על הסביבה

יוראי להב-הרצנו:  אני רוצה להתייחס לשלושה נושאים

יוראי להב-הרצנו:  הראשון לא יהיה הסביבה

יוראי להב-הרצנו:  אני רוצה לחזק את מה שאמרת בעניין ההתחדשות העירונית, ולומר שבהקשר הזה – נכשלנו, אדוני יושב הראש

יוראי להב-הרצנו:       אני חושב שגם הממשלה שלנו לא הייתה חפה מטעויות בהקשר הזה, אבל הבשורה של כל ממשלה, בהקשר של התחדשות עירונית, צריכה להיות בעיקר בפריפריה

יוראי להב-הרצנו:  שם יש קושי, כי עלות האדמה פחותה מאשר במרכז, וכי שם צריך את המדינה, שתשים את היד בכיס ותאפשר את המשאבים, שיאפשרו לא רק את איכות החיים הטובה שהתחדשות עירונית מציעה, אלא את חיזוק המבנים, שבעת חירום – יאפשרו לאותם אנשים להינצל מלהיקבר תחת ההריסות

יוראי להב-הרצנו:  לכן אני אומר: אני מקווה שמנכ"ל משרד האוצר יעמוד במילתו; הבטחות כמו חול – ואין מה לאכול

יוראי להב-הרצנו:  בהקשר הזה, אני מקווה שאתה, כיושב ראש ועדה, תעמוד על העניין הזה, ושיביאו לפה פתרונות שעוברים לפריפריה

יעקב אשר: מאחר ואנחנו שומרים על אסתטיקה בדיבור, אני אומר את זה בצורה הזו: יש עוד כמה וכמה דברים שנמצאים כאן גם אחרי חוק ההסדרים

יעקב אשר:  אני ראיתי, באמת, שהנושא הזה פרץ גם את תקרת הזכוכית שנקראת "משרד האוצר"

יעקב אשר:  יש הבנה בעניין הזה, ואני בטוח שאנחנו נראה תוצאות

יעקב אשר:  אם אנחנו לא נראה את התוצאות בזמן שאנחנו נרצה – אנחנו נדאג לעשות איזה שהם שעונים מעוררים, כאן בוועדה

יוראי להב-הרצנו: אדוני, בהקשר הזה – אין אופוזיציה וקואליציה

יוראי להב-הרצנו:  לנו יש כאבי בטן בכל מה שקשור לחיזוק מבנים בפריפריה - - -     

יעקב אשר: התחדשות עירונית; חיזוק מבנים זה פלסטר

יוראי להב-הרצנו: אני מדבר על התחדשות עירונית שכוללת חיזוק מבנים, כי אני מתעניין בחיי אדם בהקשר הזה

יוראי להב-הרצנו:  לגבי ההצעות הסביבתיות, אני שם בצד את חוק אויר נקי, שבעיניי הוא אסון, כי דיברנו עליו אתמול או שלשום

יוראי להב-הרצנו:  אני רוצה לדבר על ולחו"ף, שבעיניי זו תקלה גדולה

יוראי להב-הרצנו:  דיברנו על זה ארוכות גם בארבע עיניים וגם פה בוועדה

יוראי להב-הרצנו:  הצלחנו לצמצם את הנזק, והוא עדיין גדול, בעיניי

יוראי להב-הרצנו:  יש כ-1

יוראי להב-הרצנו: 5 ס"מ של רצועת חוף לכל אזרח במדינת ישראל

יוראי להב-הרצנו:  אוכלוסיית ישראל אמורה להכפיל את עצמה בתוך כ-30 שנה, ואז יהיה לכל אזרח פה פחות מס"מ של רצועת חוף

יוראי להב-הרצנו:       אתה לוקח בחשבון עשרות פרויקטים ישנים של בנייה שעדיין לא יצאו לפועל, שאושרו לפני חוק החופים של 2004, והולכים לצמצם עוד את כמות החול שיש לנו, בשל בנייה על קו החוף, כמעט

יוראי להב-הרצנו:  כלום לא יוותר מהמשאב הרגיש והמוגבל הזה

יוראי להב-הרצנו:  עכשיו, מה שהחוק הזה עושה זה לנטרל את המעורבות של הולחו"ף – הוועדה שאמורה לדון במשאב הרגיש והחשוב הזה – באישור תשתיות לאומיות

יוראי להב-הרצנו:  מה שזה אומר, אדוני, זה שמתקן לזיקוק גז יכול לקום כ-150 מטר מקו החוף, על ידי הוועדה לתשתיות לאומיות, שהיא מוטה לתשתיות לאומיות, וזהו סוף פסוק

יוראי להב-הרצנו:  זהו אסון סביבתי שאנחנו ובני הדורות הבאים נצטרך לחיות איתו, ואני לא מצליח להבין את זה

יוראי להב-הרצנו:      נשמע פה, על ידי האוצר, שאכן הפרויקטים האלה מקבלים דיוק; אמנם לא גדול, והוא לוקח זמן, אבל זהו בדיוק תפקידה של הולחו"ף – לתת דיוקים קטנים ורגישים, שיאפשרו לשמור על המשאב החשוב והרגיש הזה

יוראי להב-הרצנו:      עוד הערה אחרונה: היפוך המנגנון של אישור תשתיות – כמו, למשל, תחנות כוח במרכז הארץ, כמו ריינדיר וקסם – באופן שבו לא יצטרכו לבוא לאישור פוזיטיבי של הממשלה – רק אם אחד מהשרים יגיש ערר, או יביע כל התנגדות, זה יעלה לאישור ועדת שרים של הממשלה – היא ביזיון, בעיניי

יוראי להב-הרצנו:  זו החלטה שהיא בריחה מאחריות; היא אנטי-משילותית

יוראי להב-הרצנו:  אני לא מצליח להבין איך ממשלה שזועקת: "משילות" – מביאה אותה לאישור כאן

יוראי להב-הרצנו:  זהו תפקידו של שר האנרגיה להביא סדר יום שמביא לידי חשבון את צרכי משק האנרגיה בישראל

יוראי להב-הרצנו:  שיתכבד; שייקח אחריות על ההחלטות שלו, יעמוד מאחוריהן ויביא את זה לאישורה של הממשלה

יוראי להב-הרצנו:       אני מאוד מקווה שהממשלה, ואנשי האוצר, יבינו שהסביבה וצרכי הפיתוח צריכים לחיות יחד, בד בבד, ולא האחד על חשבון השני

יוראי להב-הרצנו:  רק בצורה מאוזנת וברת קיימא ניתן לקיים פה חיים, כדי שגם הדורות הבאים, כדי שהנינים שלך והנכדים שלי יוכלו לחיות פה באיכות חיים שמכבדת גם אותם וגם את הכדור שלנו

יעקב אשר: תודה רבה

יוראי להב-הרצנו: תודה לך, ותודה רבה לצוות הוועדה המסור

יוראי להב-הרצנו:  לליאת, ללאה, לתומר, ללירון, לברק, לרחלי, לקצרניות ולכל העובדים המסורים

יעקב אשר: שוב תודה, יוראי, על הענייניות ועל הפרגמטיות שהייתה כאן

יעקב אשר:  חבר הכנסת נאור שירי, בבקשה

נאור שירי: אני חושב שיוראי היה פה במהלך מרבית שעות הדיונים והוביל את האופוזיציה

נאור שירי:  אני מצטרף לדברים שלו ולתודות לצוות הוועדה

נאור שירי:  אני אדבר פחות בעצבים, אלא בחצי הומור, לגבי הדחיות בשעות של הדיונים

נאור שירי:  זוהי בעיה; לך, ולעוד כמה שמובילים את הוועדות, יש משהו במשותף – קשה מאוד לכעוס בנוכחותכם, וגם כשאתה כועס – יש תמיד מקום לצחוק, אבל אני חושב שיכולנו לקצר את הימים האלה, בטח ובטח נוכח ההסכמות על הדברים, ונוכח הרצון שלנו בקידום חקיקה מסוימת

נאור שירי:  עברנו את השלבים הקשים, יכולנו לעשות את זה יותר מהר, ואני חושב שאם אנחנו מדברים על ענייניות – היה צריך לעמוד בזמנים

נאור שירי:  לא יכול להיות ש-850 מיליון ₪, עם כל הכבוד לתלושי המזון, שאמורים להגיע לאוכלוסייה מאוד ספציפית – במקרה לגמרי, עשו רולטה וכך יצא – זה דוחה את כל - - -     

יעקב אשר: היא ממש לא ספציפית; אתה טועה

נאור שירי: בסדר, על פי פרסומים זרים

יעקב אשר: אפילו על פי פרסומים זרים – זה ממש לא נכון

יעקב אשר:  לקחו קריטריון שמגיע לשכבות הכי חלשות

יעקב אשר:  זה כמו הסיפור של אלה שגרים בפריפריה, בדיוק במקום של רעידות האדמה

יעקב אשר:  במקרה, יש אוכלוסיות מסוימות שנמצאות, במיוחד, בסוציו-אקונומי נמוך

נאור שירי: בסדר, אני לא נכנס לזה

נאור שירי:  אני חושב שיכלנו להחריג את הוועדה הזו, נוכח הסיכומים ונוכח הדברים שהגענו אליהם

נאור שירי:  אתמול, להזכירך, ניהלנו פה עשר דקות דיון על קוצה של דקה, כדי שחס וחלילה לא נסטה מההסכמה, אבל את הזמן שלנו – זה בסדר גמור

יעקב אשר: זה היה רק על התחכמויות

נאור שירי: זה לא נכון

יעקב אשר: קבוצה של חברים אחרים דיברו יותר זמן, ונתתי להם

יעקב אשר:  הם התחילו לדבר, ולא התחילו עם התחכמויות

נאור שירי: אני חושב שאתה מבין על מה אני מדבר, ואני חושב שביום אחר – היית מסכים איתי

נאור שירי:  אני רוצה להודות לכם, וגם לאוצר, למרות שאני לא מסכים עם הרבה מאוד דברים שאתם עושים

נאור שירי:  אני גם אשמח לשמוע את דעתם על חלוקת תלושי המזון, ואיך זה מסתדר עם המדיניות הכלכלית והפריזמה הכלכלית של שר האוצר

נאור שירי:  אולי, אם מנכ"ל האוצר היה נשאר, הייתי שואל אותו איך תלושי מזון, שעושים "קולולוש", מסתדרים עם האג'נדה הכלכלית הניאו-ליברלית, שמעודדת תחרות, חכות וכו'

נאור שירי:  כולם יודעים מה זה "קולולוש"?     

יעקב אשר: "קולולוש" – אולי יודעים כולם; עוני – לא כולם יודעים

יעקב אשר:  לכן, אני הייתי מציע לך להיות זהיר בדברים הללו

יעקב אשר:  אגב, אני מסכים איתך מאוד בחכות ובדברים הללו, אבל עדיין, עם כל הבעיות של מדינת ישראל, שגם אם היא כבר זורקת חכות – הן מאוד מסובכות, בדרך כלל

נאור שירי: היא לא זורקת חכות; היא עושה בדיוק הפוך

יעקב אשר: אני הייתי ראש עיר בבני ברק, שהיו בה שכונות מצוקה שאינן חרדיות

יעקב אשר:  אני מכיר את המצוקות בציבור החרדי, ואני מכיר את המצוקות בציבורים שאולי לא קיימים, בערים מסוימות בארץ, אבל גם בתל אביב יש אזורים שלמים של אנשים במצוקות

יעקב אשר:  התלושים האלה, לפעמים, הם הדבר שקובע האם הוא קנה את התרופות, או לא; האם הוא קנה בגד חדש לילד שלו לקראת חגים, או לא

יעקב אשר:  לא מדובר פה על משהו שהוא יום-יומי או חודשי; מדובר פה על פעימות, בימים של חגים, או דברים מהסוג הזה, בהם ההוצאות הן גדולות

יעקב אשר:  תאמין לי – זה בסדר

יעקב אשר:  צריך לעשות עוד דברים, אבל זה בסדר

נאור שירי: אתה מצדיק את מה שאני אומר

נאור שירי:  אני גיליתי, בצבא, שכשאתה אומר שאתה מהוד השרון – כולם חושבים שאתה מיליונר

נאור שירי:  מכירים את זה? אז אני רוצה לחדש לך: לא אני מיליונר, ובטח לא ההורים שלי או סבא וסבתא שלי, זיכרונם לברכה

נאור שירי:  היכולת שלנו לעשות שני דברים במקביל, בעודנו מדברים על דברים מאוד גדולים כמו מיגור העוני – זה משהו שקשה לי איתו

נאור שירי:  קשה לי שמצד אחד אנחנו מעודדים אנשים לא להשתתף במעגל העבודה במדינת ישראל – אין מה לעשות – ומצד שני, אנחנו גם מתגמלים את זה

יעקב אשר: אתה מצטט נאומים של מאיר כהן, חברך בסיעה, שהיה אחד מראשי הערים ושרי הרווחה הטובים בארץ

נאור שירי: נכון

נאור שירי:  אני בעד לטפל בזה

נאור שירי:  אני בעד שלכל אחד תהיה יכולת לקנות תרופה, אני מסכים

נאור שירי:  אני פשוט אומר שמנגד – אתם עושים בדיוק הפוך

יעקב אשר: אנחנו עשינו מסיבה כשהצלחנו להוציא 100 מיליון ₪ לביטחון תזונתי

יעקב אשר:  מה שאתה אומר הוא נכון – באיזון הנכון

נאור שירי: ב-30 השנה האחרונות – העוני רק גדל

נאור שירי:  הכל פה לא עובד נכון, ואתם מסרבים לשנות את הקונספציה, כי חס וחלילה, כל דבר אחר ייראה כאילו אנחנו שונאים חרדים

נאור שירי:  מישהו פה יכול להוציא את החרדים לעבודה? לא, כי הוא ישר מצטייר כמי ששונא חרדים

נאור שירי:  אני מדבר על 850 ₪ שמעכבים עכשיו את תקציב המדינה, וכולנו יושבים פה, ואז אני אצטייר, חס וחלילה, כאילו אמרתי משהו נגד החרדים

יעקב אשר: זה לא חרדים

נאור שירי: לא משנה, עזוב

יעקב אשר: אף אחד לא מוציא אותנו

יעקב אשר:  אנחנו לא על כיסא גלגלים; לא מוציאים אותנו מפה

נאור שירי: תודה רבה

נאור שירי:  לאה, בבקשה, לחג הבא – שעון לכל חברי הוועדה, במיוחד - - -     

יעקב אשר: תודה רבה לידידי, שנותן לנו קצת את הרוטב לוועדה הזו, נאור שירי

יעקב אשר:  עכשיו האוצר, ואחר כך אני אסכם

יעקב אשר:  בבקשה

איציק דניאל: איציק דניאל, אגף התקציבים, משרד האוצר

איציק דניאל:  לא נחזור על כל הדברים שנאמרו פה בוועדה, אבל כן נתייחס לעיקרון שבדברים

איציק דניאל:  ניסינו, בחוק הזה, וגם לאורך כל הדיונים, לבוא ולהסביר למה, לפי דעתנו, האיזון בין היכולת להקים פרויקטים לאומיים במדינת ישראל לבין כללים רגולטוריים ובירוקרטיים הופר, בהקשר הזה

איציק דניאל:  ניסינו לבוא ולעשות איזו שהיא תזוזה, באיזון הזה, לכיוון הפרויקטים

איציק דניאל:  נכנסנו לוועדה עם איזה שהם מנגנונים וכללים שאנחנו קבענו, ולשמחתנו הרבה – גם אתם, בוועדה, וגם אנשי המקצוע של הוועדה – תומר והצוות שלו – טייבתם את המנגנונים

איציק דניאל:  אנחנו מקווים מאוד, וגם מאמינים, שהחוק הזה יאפשר לאזרחי ישראל לזכות בתשתיות לאומיות איכותיות יותר, בפרק זמן מהיר יותר

איציק דניאל:  התשתיות הלאומיות הן אלה שישפרו את איכות החיים – הן יותר נקיות, ירוקות וטובות לסביבה, ואנחנו מקווים שזה יקרה בכל התחומים – בתחבורה, באנרגיה ובמים; עסקנו פה כמעט בהכל

איציק דניאל:       אני אגיד תודה להרבה אנשים שאתם ראיתם אותם פה, בחודש האחרון, בצורה אינטנסיבית – דנה ועידו, אפרת ושי מהלשכה המשפטית

איציק דניאל:  לפני שהגענו לפה יש חודשים רבים של עבודה, והאנשים האלה עבדו מאוד קשה כדי שהתוצר הזה יבוא לפניכם, ואתם תקדמו אותו

איציק דניאל:  תודה רבה לארבעתכם

יעקב אשר: תודה

יעקב אשר:  חבריי, חברי הכנסת, אני רוצה, קודם כל, לומר שאני חושב שהדיונים היו ענייניים ומקצועיים

יעקב אשר:  יוראי, אתה דיברת על רידוד של הולחו"ף, ואני אומר שלא היה פה רידוד; יש פה חידוד

יעקב אשר:  בסוף, צריך למצוא את האיזון, ואני בטוח שיכול מאוד להיות שאם היה פה יושב ראש אחר, בישיבות הללו, זה היה נגמר יותר מהר, אבל גם הדיונים היו נגמרים הרבה יותר מהר

יעקב אשר:  נתנו את התייחסותנו, שמענו את כולם ותיקנו

יעקב אשר:       המבט לנגד עיניי הוא תמיד בפרקטיקה – מהו המצוי ומהו הרצוי

יעקב אשר:  זה נכון שחוק אוויר נקי הוא משהו שכבר נהיה חצי רוחני, חשוב והכל

יעקב אשר:  זה נכון; אני לא מזלזל בו בכלל

יעקב אשר:  במבחן התוצאה – הוא לא הצליח להשפיע מספיק

יעקב אשר:  הוא היה גורם הרתעתי, אבל גם גרם לכל מיני דברים להיעשות בצורות כאלה ואחרות

יעקב אשר:  אני חושב שמה שעשינו פה זה לבנות מבנה

יעקב אשר:  המבחן שלו יהיה התוצאה

יעקב אשר:  אמרתי לך, יש לי כוונה להיות פה ארבע שנים, יוראי, ואנחנו נעקוב אחרי זה בדיני הוועדה

יעקב אשר:  עובדי עיריית בני ברק יודעים שאצלי – ישיבות מעקב היו חלק בלתי נפרד

יעקב אשר:  אתם מכירים את הדבר הזה שאנשים מופתעים כשמתחיל לרדת גשם ופתאום רצים לנקות את הכל, כאילו לא היה צפוי גשם? אני רוצה לצפות את הדברים האלה מראש

יעקב אשר:       היה חשוב שפתחנו את כל הדברים עם הרציונל שלהם, ואני בטוח שגם האוצר יעמוד בהתחייבויות שלו למשאבים

יעקב אשר:  אני רוצה להגיד לך עוד דבר על הולחו"ף

יעקב אשר:  אני יודע שזה שלקחו סמכויות מהולחו"ף, בדברים מסוימים, והעבירו אותן, גרם לאנשים לזעזוע

יעקב אשר:  אולי, אם היה מגיע איזה יועץ ארגוני גאון, שהיה בונה את הכל אחרת - - -     

נאור שירי: בואו ניתן לאוצר לעשות את זה

יעקב אשר: עדיין, בתשתיות לאומיות, אני חושב שברגע שעשינו את מה שעשינו עכשיו – שיהיה מי שיתריע וידרוש בפניהם, ושיהיו שם יותר אנשים עם מבט סביבתי – זה ייתן להם יותר אחריות

יעקב אשר:  בסוף, זהו מנגנון של אחריות, אבל הדברים האלה ייבחנו

יעקב אשר:  אנחנו צריכים, עדיין, דבר אחד: יש לנו ארץ קטנה; הבאת את הדוגמה של החופים, אבל כשיש ארץ קטנה – אתה יכול לבוא ולהגיד: בגלל שזו ארץ קטנה, ואנחנו רוצים לשמור על דברים בצורה מחמירה – אפשר לוותר על נוחות אחרת בחיים, כמו הטבות

יעקב אשר:  לכן, החובה שלנו היא לשמור על כך ששני הערכים האלה יידעו לעבוד דואלית, בצורה הנכונה

יעקב אשר:  אני מקווה שכך יהיה

יעקב אשר:  אני מרגיש שהיטבנו עם ישראל, ולכן אני שמח ויש לי סיפוק

יעקב אשר:  אני שוב רוצה להודות לצוות המדהים

יעקב אשר:  שיהיה לכולנו לילה טוב

יעקב אשר:  הישיבה נעולה